
LĒMUMS
Ādažos, Ādažu novadā
				
2026. gada 1. jūlijā									Nr. 256
 
Par SIA Adaži Airpark “FLY IN ADAZI” iniciatīvu projektu

[bookmark: _Hlk155866926][bookmark: _Hlk191306305][bookmark: _Hlk191306342]Ādažu novada pašvaldība izskatīja SIA “Adaži Airpark” (reģ. Nr. 40103530012, juridiskā adrese: Ādažu nov., Ādažu pag., Eimuri, "Lidlauki", LV-2164 (turpmāk - Iesniedzējs)) 18.06.2026. pieteikumu (pašvaldības reģ. Nr. ĀNP/1-11-1/26/3800) iniciatīvu projektam “FLY IN ADAZI” (turpmāk – Projekts) pašvaldības līdzfinansējuma saņemšanai saskaņā ar pašvaldības 2023. gada 24. maija nolikumu Nr. 11 “Iniciatīvas projektu finansēšanas kārtība Ādažu novada pašvaldībā” (turpmāk – Nolikums). 
Projekta mērķis veicināt Ādažu novada un Ādažu starptautiskā lidlauka atpazīstamību un tūrisma attīstību, organizējot aviācijas un aktīvās atpūtas pasākumu, kā arī popularizē aviācijas nozari, tās pieejamību sabiedrībai, inženierzinātnes, kā arī aktīva dzīvesveida iespējas bērniem un jauniešiem. 
Pasākuma īstenošanas laiks ir 11.07.2026., dalībnieku skaits aptuveni 5000.
Projekta kopējais finansējums ir 6165 euro (t.sk., pašvaldības finansējums 2000 euro un Iesniedzēja finansējums 4165 euro). Projekta tāme ietver šādus izdevumus:
	Nr.
	Izmaksu nosaukums
	Sk.
	Vienības cena (EUR)
	KOPĀ (EUR)
	Pašu un cits finansējums (EUR)
	Pašvaldības finansējums (EUR)

	1.
	Sanitāro mezglu īre
	25
	43
	1075
	1075
	0

	2.
	Roku mazgājamās iekārta īre
	4
	85
	340
	340
	0

	3.
	Barjeras noma (1100 m)
	n/a
	n/a
	2550
	550
	2000

	KOPĀ (t.sk., nodokļi)
	6165
	4165
	2000


Centrālās pārvaldes Personāla nodaļas kopienu eksperte veica Projekta atbilstības izvērtēšanu domes noteiktajā kārtībā un secināja, ka Projekts ir ieguvis 19 punktus (no 26), un tā norišu izdevumi atbilst Projekta mērķim.
Nolikuma 8. punkts nosaka, ka līdzfinansējums tiek piešķirts pašvaldības apstiprinātā budžeta ietvaros, savukārt pašvaldības budžetā konkrētajām iniciatīvām paredzētais finansējums (10 000 euro) jau ir izlietots pilnā apmērā.
Nolikuma 9. punkts nosaka – ja kārtējā gada budžetā izlietota visa projektu grupai apstiprinātā summa, tad domes Izglītības, kultūras, sporta un sociālā komiteja (turpmāk – IKSSK) var lemt par līdzekļu pārcelšanu no citu projektu grupas, kurā ir neizlietots finansējums. 
Apkopojot informāciju par iniciatīvu projektiem paredzēto līdzekļu pieejamību visās projektu grupās, tika noskaidrots, ka:
	Projektu grupa
	Atlikušais finansējums (EUR)

	Kultūras projektiem
	1000

	Izglītojamo projektiem
	2000

	Jauniešu projektiem
	4000 (rezervēts)


Potenciāli ir iespējams daļēji novirzīt līdzekļus no kultūras projektiem 1000,00 euro apmērā un no izglītojamo projektiem 800,00 euro apmērā, taču 2026. gada 2. pusgadā tas būtiski ierobežotu iespējamo iniciatīvu iespējas minētajās jomās.
Pašvaldības administrācijas ieskatā ir iespējams nepieciešamos līdzekļus nodrošināt no cita finansēšanas avota, proti, pašvaldības konkursam “Sabiedrība ar dvēseli” asignētie finanšu līdzekļi 2026. gadā netika apgūti pilnā apmērā, un ir iespējams novirzīt 2000 euro kā pašvaldības līdzfinansējumu iniciatīvu projektam “FLY IN ADAZI”.
Pamatojoties uz Pašvaldību likuma 5. panta pirmo daļu, Nolikuma 60., 67. un 72. punktu, Ādažu novada pašvaldības dome
NOLEMJ:
1. Atbalstīt SIA “Adaži Airpark” iniciatīvu projektu “FLY IN ADAZI” un piešķirt līdzfinansējumu 2000 euro (divi tūkstoši euro un 0 centi).
2. Uzdot Centrālās pārvaldes Finanšu nodaļai organizēt pašvaldības 2026. gada budžeta grozījumus, pārceļot 2000 euro no asignētajiem līdzekļiem sadaļā “Projekti “Sabiedrība ar dvēseli”” uz iniciatīvu projektu sadaļu “Iedzīvotāju iniciatīvas un konkursi”.
3. Centrālās pārvaldes Juridiskajai un iepirkumu nodaļai 10 darbdienu laikā pēc šī lēmuma pieņemšanas sagatavot līguma projektu 1. punkta izpildei.
4. Lēmuma 1. punktā noteikto līdzfinansējumu izmaksāt no 2026. gada budžeta tāmes sadaļā “Iedzīvotāju iniciatīvas un konkursi” asignētajiem līdzekļiem.
5. Pašvaldības izpilddirektoram parakstīt 3. punktā noteikto līgumu.
6. Centrālās pārvaldes Personāla nodaļas kopienu ekspertei veikt 1. punktā noteiktā projekta koordinēšanu un kontroli, atskaišu saņemšanu un atbilstības pārbaudi.



Pašvaldības domes priekšsēdētājs							G.Miglāns 

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




